Na temelju članka 13 stavka 4. Zakona o zaštiti od požara (NN 92/10) i članka 32. Statuta Općine Biskupija («Službeni vjesnik Šibensko-kninske županije», broj 9/09, 4/11, 8/12, 4/13, 2/18, 5/19, 3/20, 3/21 i 6/25), Općinsko vijeće Općine Biskupija, na 7. sjednici od dana 16. prosinca 2025.godine, donosi

# PROVEDBENI PLAN UNAPREĐENJA ZAŠTITE OD POŽARA NA PODRUČJU OPĆINE BISKUPIJA ZA 2026. GODINU

I.

Općinsko vijeće Općine Biskupija donijelo je na 21 sjednici Općinskog vijeća od dana 21. veljače 2024.godine Procjenu ugroženosti od požara i tehnoloških eksplozija za Općinu Biskupija (Klasa:245-01/24-01/2, Urbroj:2182-17-01-24-01), te Plan zaštite od požara. Navedena Procjena i Plan temelj za donošenje godišnjeg Provedbenog plana za unapređenje zaštite od požara za područje Općine Biskupija za 2026. godinu.

II.

Radi unapređenja zaštite od požara na području općine Biskupija, potrebno je u 2026. godini provesti sljedeće organizacijske, tehničke i urbanističke mjere:

**1. Organizacijske mjere**

1.1. Vatrogasne postrojbe

* + 1. Sukladno izračunu o potrebnom broju vatrogasaca iz Procjene ugroženosti od požara i tehnoloških eksplozija, potrebno je osigurati najmanje 20 operativnih vatrogasaca, ovisno o području obuhvaćenog požarom (otvoreni prostor, požar čvrstog objekta, požar stambenog objekta).

*Izvršitelj zadatka:* DVD Biskupija

* + 1. Tijekom razdoblja povećane opasnosti od izbijanja požara (ljetni period) potrebno je osigurati stalno vatrogasno dežurstvo tako da se osigura djelotvorna i pravovremena operativnost vatrogasne postrojbe kao i cjelovita prostorna pokrivenost općine u slučaju požara.

*Izvršitelj zadataka:* DVD Biskupija

* 1. Normativni ustroj zaštite od požara
     1. Uskladiti Plan zaštite od požara Općine Biskupija .

Izvršitelj zadatka:Općina Biskupija

* + 1. Uskladiti Plan motrenja, čuvanja i ophodnje otvorenog prostora i građevina za koje prijeti povećana opasnost nastajanja i širenja požara.

*Izvršitelj zadatka*: Općinski načelnik

1. **Tehničke mjere**
   1. Vatrogasna oprema i tehnika

Opremanje vatrogasne postrojbe izvršiti sukladno važećim propisima. Prvenstveno treba osigurati komplete za šumske požare, vatrogasne čizme, kombinezone i kacige za šumske požare. Potrebo je osigurati dovoljan broj stabilnih, mobilnih i prijenosnih radio uređaja za potrebe vatrogasne postrojbe.

*Izvršitelj zadatka:* DVD Biskupija

**3. Urbanističke mjere**

3.1. U postupku donošenja prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima.

*Izvršitelj zadatka.* Općina Biskupija

3.2. U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

*Izvršitelj zadatka:* Općina Biskupija

**4. Organizacijske i administrativne mjere zaštite od požara na otvorenom prostoru**

4.1. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara, sukladno Planu zaštite od požara.

*Izvršitelj zadatka:* Općina Biskupija

4.2. Potrebno je održavati stalnu funkcionalnost instaliranih hidrantskih mreža i hidranata.

*Izvršitelj zadatka:* Općina Biskupija, Komunalno poduzeće d.o.o. Knin.

4.3. Obvezan je nadzor i skrb na nerazvrstanim cestama, poljskim putevima i ostalim javno prometnim površinama, te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obavezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar ili omogućiti odnosno olakšati njegovo širenje.

*Izvršitelj zadataka: Općina Biskupija*

*4.4.* Koristeći sve oblike javnog priopćavanja (radio, tisak, plakati, letci i sl.) sustavno i redovno obavještavati i upozoravati stanovništvo na potrebu provođenja preventivnih mjera zaštite od požara.

*Izvršitelj zadataka: Općina Biskupija*

4.5. Nužno je pojačati mjere za uređivanje i održavanje rudina, živica i međa, poljskih puteva i kanala sukladno važećim propisima- Planu zaštite od požara, te Planu motrenja čuvanja i ophodnje.

*Izvršitelj zadataka: Općina Biskupija*

III.

Sredstva za provedbu ovog Plana biti će osigurana u Proračunu Općine Biskupija za 2026.godinu

IV.

Ovaj Provedbeni plan stupa na snagu osmog dana od dana objave u «Službenom vjesniku Šibensko-kninske županije»

KLASA: 245-01/25-01/9

URBROJ: 2182-17-01-25-01 OPĆINSKO VIJEĆE

Orlić, 16. prosinca 2025. god. OPĆINE BISKUPIJA

PREDSJEDNIK:

Dragan Vukmirović, v.r.